钦定古今图书集成/理学汇编/学行典/第060卷 > 礼记 > 《礼运》
## 钦定古今图书集成/理学汇编/学行典/第060卷 > 礼记 > 《礼运》

《士以信》相考。

〈陈注〉“以信相考，久要不忘”也。

体信以达顺，故此《顺》之至也。

〈陈注〉“体信以达顺”者，反身而诚，达之天下，无不顺也。

程子曰：“君子修己以敬，笃恭而天下平，惟上下。”

一于恭敬，则天地自位，万物自育，而四灵毕至矣。此体信达顺之道。朱子曰：“信是实理，顺是和气，体信是致中达顺是致和实体此道于身，则自然发而中节，推之天下而无所不通也。”〈《大全》。〉朱子曰：“体信是忠，达顺是恕，体信是无一毫之伪，达顺是发而皆中节，无一物不得其所，聪明睿知皆由此出”，是自诚而明意思。